rlitschk/wikidir huggingface dataset:
Sleepless in Seattle is en romantische Kummedie vun de Speelbaassche Nora Ephron ut dat Johr 1993. In de Hööftrullen speelt Tom Hanks un Meg Ryan, de twee Lüüd speelt, de sik över groten Afstand kennen lehrt, wiel se op de Söök na dat wohre Glück un de Leev in’t Leben sünd. De Film hett weltwiet över 220 Millionen US-Dollar inspeelt. De Architekt Sam hett sien Fro verloren, de Krebs harr un dood bleven is. För em weer dat de wohre Leev, un as se nich mehr dor is kummt he mit sien Leven nich mehr klor. Üm op annere Gedanken to kamen, beslutt he mit sien Söhn Jonah na Seattle ümtotehn un sien oolt Leven achter sik to laten. To de glieken Tiet plaant Annie ehr Hochtiet mit ehrn Verlööften Walter. Annie leevt in Baltimore. Se kummt jüst vun ehr Familie, de se Walter vörstellt hett un is nu op’n Weg torüch na Baltimore, wo se noch to arbeiten hett. In’t Radio höört se en Programm, wo en lütten Jungen, neemlich Jonah, bi en anröpt, de vertellt, wat he sien Moder vermissen deit un dat sien Vadder noch veel mehr ünner den Verlust vun sien Fro lieden deit. Sam warrt
De Plattdüütsch-Stiftung Neddersassen is en Stiftung in Neddersassen, de sik för de Pleeg, dat Utforschen, dat Wiedergeven un dat Bewohren vun dat Plattdüütsche insetten will. Aver ok Saken, de Saterfreesch stütten schöölt, sünd na de Satzung nich utslaten. Grünnt worrn is se an’n 10. Oktober 2007 in Stood. Hans-Peter Fitschen vun de Kreisspoorkass Stood hett ehr do mit en Stiftungsvermögen to’n Anfang vun 100.000 Euro utstatt. Dat Stiftungskapital liggt opstunns (Stand April 2008) bi wat över 200.000 Euro. Den Schirmherr maakt de Ministerpräsident vun Neddersassen, Krischan Wulff. Websteed vun de Stiftung (plattdüütsch)
Hans-Herbert Stoldt (Schrieversnaam ok Klaus-Hinrich Ehlers; * 25. April 1901 in Meldörp; † unbekennt) weer en düütschen Schoolmeester un plattdüütschen Schriever. 1920 möök he sien Abitur an de Domschool in Sleswig. Achterna studeer he an de filosoofschen un theoloogschen Fakultäten an de Universitäten vun Tübingen, Hamborg un Kiel. 1925 is he in Kiel op de Schrift Geschichte der Ruinenpoesie to’n Dr. phil. promoveert worrn. He hett denn Ünnerricht geven in högere Scholen in Flensborg, Altno, Apenrade un Danzig. Na de Tweede Weltkrieg geev he toeerst Ünnericht in Sleswig un wöör 1947 to'n Överstudiendirektor an de Steedsche Överschool Flensborg (later 'Goethe-School') utnöömt. 1965 treed he in’n Rohstand in. Vun dor af an hett he bloots noch schreven. Mannshand Baben. Kumedie in veer Biller, Veern 1953 Söth un Suhr. Kumedie in fief Biller, Veern, ca. 1965 Dat Hillige Dörp. Roman, Dithmarscher Presse-Dienst-Verlag, Heid 1980, ISBN 978-3-88089-037-4 Der letzte Angriff. Die pädagogische Krise der Gegenwart. Stuttgart, 1959 Geschichte und Kritik der Marcushypothese. Göttingen, 1977 (ingelsch: History and Criticism of the Marcan Hypothesis, Mercer University Press) List vun plattdüütschen Schrievers Hans-Herbert Stoldt in de Datenbank Die niederdeutsche Literatur (hoogdüütsch)
Karl Valentin Immanuel Löffler (Schrieversnaam Nümärker; * 10. Oktober 1821 in Berlin; † 6. November 1874 in Koblenz) weer en plattdüütschen Schriever. Löffler is 1821 as Söhn vun’n Pastoor vun de St. Gertraudskirch in Berlin boren. Al 1824 is de Familie aver na Tornow gahn, wo de Vader de Pastoornstell övernehm. Op Gymnasium weer he in Landsberg. Löffler schall na’n Dood vun sien Vader in Berlin Juristeree studeert hebben, is in Berlin aver nich as Student natowiesen. He leevt denn in Berlin as Schriever un grünnt de Berliner Gerichtszeitung. 1860 warrt he denn Direkter vun de Zuckerfabrik Rothensee bi Madeborg. 1865 bet 1868 leevt he in New York un denn wedder as Schriever in Berlin un Frankfort an’n Main. 1874 blifft he in Koblenz dood. Ut ’t Dörp. Lustege Vertellungen, Costenoble, Jena 1868 Album plattdeutscher Dichtungen. Grunow, Leipzig 1869 För miene un’ anner Lü’s Göären. Allergehand nüe Vertellnisse för de leewe Kingher. Grunow, Leipzig 1869 Gruoss ut Mark Brannenborch an Sien’ Hoheet Hartoch Arnst van Coburg-Gotha. Stollbergsche Buchdruckerei, Gotha 1869 Van mienen Keenich Willem. Costenoble, Jena 1869 De Theerschwöäler. ’Ne eenfache Dörpgeschichte ut Mark Brannenborg. Grunow, Leipzig 1870 Leev weet Rath. Kummedjenspill m. Singsang in eenen Uptog, Koch, Leipzig 1877
Mahnke betekent Mahnke-Verlag, plattdüütschen Theaterverlag, Mahnke, plattdüütschen Tonaam. Mahnke is de Familiennaam von Claudia Mahnke (* üm 1967), düütsche Opernsängerin, Dietrich Mahnke (1884–1939), düütschen Philosoof un Mathematikhistoriker, Doug Mahnke (* vör 1990), US-amerikaanschen Comicteekner, Gertrud Mahnke (1907–1992), düütsche Gewerkschafterin, Hans Mahnke (1905–1978), düütschen Schauspeler, Hans Heinrich Mahnke, düütschen Verwaltungsbeamten, Horst Mahnke (1913–1985), düütschen SS-Hauptstormföhrer, Jochanah Mahnke (* 1997), düütsche Schauspelerin, Manuela Mahnke (* 1965), düütsche Politikerin. Kiek ok bi: Mahncke, Mahnken. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
En Dörp, ok Dorp, Daarp oder Loog is en Siedlungstyp. Dat Dörp besteiht ut en Grupp vun enkelte Hööv, de dicht bienanner liggen un en Eenheit billen doot. En bestimmte Bövergrenz, bi de ut en Dörp ene Stadt warrt, gifft dat nich. Wenn in dat Zentrum vun’n Oort de Wahnhüüs so dicht bienanner rückt, dat de Hööv üm de Hüüs wegfallt, kann een dor vun utgahn, dat de Oort Stadtcharakter hett. De Titel Stadt is aver an en besünnern Rechtsstatus bunnen. Na’n Typ vun Levensünnerholt vun de Inwahners kann een Fischerdörper, Buurndörper, Hökerdörper un Schipperdörper ünnerscheden. Dörper mit en egen Kark warrt Karkdörp to seggt. Dörper mit en Hannelsplatz heten Marktdörper. Na de Form vun de Anlaag gifft dat: dat Hümpeldörp, bi dat de Hööv ahn besünnere Struktur anleggt sünd. dat Angerdörp, dat üm en zentralen Platz rüm anleggt is, de de ganze Dörpgemeenschop tohöört. dat Runddörp, dat üm en Ringstraat rüm boot is. Disse Typ kummt veel in Oostdüütschland an de fröhere middelöllerliche Grenz na de Slaven vör. dat Wortendörp, dat baven op ene Wort boot is, as Schutz vör de Floot. dat Regendörp, bi dat de Hööv all in een Reeg liggen doot. Dat gifft verschedene Ünnertypen vun
Dorp betekent Dorp, en lütten Oort, Dorp, en fröhere Stadt, nu Deel von Solingen, Dorp, Oort in de Stadt Wupperdaal, Noordrhien-Westfalen. Dorp is de Familiennaam von Ernst van Dorp (1920–2003), düütschen Architekt, Ewald Fischer-Dorp (1899–1991), düütschen Richter, Günter vom Dorp (* 1950), düütschen Moderator, Lizzy van Dorp (1872–1945), nedderlandsche Juristin, Froonrechtlerin un Politikerin, Martin Dorp nedderlandschen Humanist un Theoloog, Philips van Dorp (1587–1652), nedderlandschen Admiraal, Simon van Dorp (* 1997), nedderlandschen Roderer, Wianka van Dorp (* 1987), nedderlandsche Rodererin. Kiek ok bi: Van Dorp. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Darp betekent en annere Schrievwies vun Dörp, Darp, Buurschap bi Dingden, Darp, Oort in Drenthe. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Stedingen is dat Land an dat Westöver von de Weser, von Lemwerder bit ungefähr na Brake und to beide Sieten von de unnere Hunte. Um dat Jahr 1000 n. Chr. weer dat noch tämlich dünn besiedelt. Dieken geef dat domaals noch nicht un so kunnen hoge Floten dat Land överswemmen. Bloot up de Wurten, dat weern siede Bargen, weern de Bewahners seker vör Hoochwater un Stormfloten. De Bodden weer dör de velen Överswemmungen woll fruchtbaar woorn, aver he leeg nich höger as de Meerspegel. Bloot up de Feller, de mit siede Dieken umgeven weern, kunnen de Minschen een beten Landweertschup bedrieven. Eerst as se sik tosamensloten und faste Dieken langs de Weser, de Hunte un de Ollen boon, gung dat mit de Landweertschup bargup. In dat Jahr 1062 leet Adalbert vun Bremen, de Arzbischop von Bremen sik dat Rebett von Hinrich IV. schenken. Bald darna leet de nee´e Landesherr Siedler von överall her, ok von Holland un Flannern, in´t Land ropen un deelde ehr Buurnsteden to. De Arbeit, de up de neen Siedler tokeem, weer ene grode Schinneree, aver darum bruken se ok man bloot wenig Stüern an den Arzbischop aflevern. De Siedler, de de Steden övernehmen, woorn Steder oder
En Eenheit vun dat Rebeet öövt dat Regeern ut in en afgrenzten Deel vun den ganzen Staat. Se hett dor dat Seggen un warrt na dat Recht as en Eenheit vun dat apentliche Recht ankeken. Se hett dat Seggen över de Inwahners. De Inwahners (Börgerslüde) höört na dat Gesett as Liddmaten to de Eenheit to. Wat de Eenheiten vun dat Rebeet to regeln hefft un wat nich, is in dat Staatsrecht klaar stellt (kiek bi Verfaten). Ünner den Rang vun de Bundslänner gaht se bi un övernehmt de Verwalten vör Oort. Dor nehmt se ok de Organisatschoon süms bi in’e Hand. Dat se mit jem ehr Upgaven kloor kaamt, hefft se egen Organen, as Börgermeesters un Gemeenderööt. Een Eenheit vun dat Rebeet hett jummers en Volksvertreden, de direkt wählt wurrn is. Dat is en Unnerscheed to annere kommunale Eenheiten, as dat Amt. Ünnerdelen vun en Staat könnt to glieke Tiet na verscheden Eenheiten vun dat Rebeet in ünnerschedlichen Rang tohören. So is dat bi de Rebeetseenheiten Gemeen un Landkreis. De Gemeen is en Eenheit vun dat Rebeet un organiseert sik in ehr Grenzen süms, man se höört tomeist ok noch na en Landkreis hento. De is ok up de ene
Walter Scherau (börgerlich Naam: Walter Voscherau; * 10. Januar 1903; † 12. Mai 1962 in Hamborg) weer en düütsch Volksschauspeler, de besünners dör sien Rullen in’t Hamburger Ohnsorg-Theater bekannt wurrn is; tietwielig weer he ok Geschäftsführer vun dat Theater. Ok in dree düütsch Speelfilms un en paar Feernsehproduktschoonen hett he mitwarkt. Scherau weer de Broer vun Carl Voscherau un Unkel to de latere Hamborger Börgermeester Henning Voscherau. Ok, wenn he blots in wenig Feernsehupföhrungen ut dat Ohnsorg-Theater to sehn weer, weer he doch gau, tosommen mit Heidi Kabel, Otto Lüthje un Henry Vahl een vun de Publikumslieblinge. De beid Broers Voscherau harrn fröh de Drank nah de Böhn, Carl harr Schauspelünnericht bi Franz Kreidemann, Walter harr en gooden Bariton un nehm Gesangsünnerricht. Beid speelen se tosommen as Volksböhnenspeler in de damals stark Theatervereens, hööftsächlich ut de Arbeiterbewegung: Volksspielbühne Thalia, Volksspielbühne Club Concordia, Volksspielbühne "Rideamus" usw., aber ok Richard Ohnsorgs "Niederdeutsche Bühne e.V.". De Upföhrungen fungen etwa üm 1919 an un gungen bit 1944. Denn is dat all instellt wurrn, wiels Hamborg immer mehr dör Bomben angrepen un kört un kleen haun wurr. Völ vun de Upföhrungen funnen in de Conventgarten statt, aber ok in Volksheimen vun der Arbeiterbewegung. De Künstlernaam
Maggie MacNeal (börgerlich: Sjoukje Lucie van’t Spijker; * 5. Mai 1950 in Tilburg, Nedderlannen) is en Singersche, de sünners as Liddmaat vun’t Duo Mouth & MacNeal bekannt worrn is. De Singersche harr Spood mit ehr Leed I Heard It Through The Grapevine un hett dorna 1971 tohopen mit den Singer Willem Duyn dat Musikduo Mouth & MacNeal grünnt. Tosamen harrn se en poor Leder in de internatschonalen Hitparaden as to’n Bispeel de Hits How Do You Do? un Hello-A. In’t Johr 1974 hebbt de beiden as Vertreders vun de Nedderlannen dat Leed I See A Star bi’n Grand Prix Eurovision Song Contest vördragen un dormit den drüdden Platz maakt. Kort dorna güng dat Duo aver ut’neen un MacNeal hett denn as Solistin wieterarbeit. In ehr Heimat harr se Spood mit de Titels Terug Naar De Kust un When You’re Gone. Internatschonal hett se noch mol Acht op sik togen, as se 1980 mit dat Leed Amsterdem bi’n Grand Prix den föfften Platz belegt hett. Dorna is dat ruhiger worrn üm Maggie MacNeal. In’t Johr 2000 hett se sik mit Marga Bult un Sandra Reemer to to Musikgrupp Dutch Rivas tohopenslaten, dat opstunns aver blots noch as Duo ünnerwegens is, nadem
Don Carlos betekent Don Carlos, Thronfolger ut Spanien in dat 16. Johrhunnert, Don Carlos, Schauspeel vun Friedrich Schiller (Dom Karlos, Don Karlos oder Don Carlos), Don Carlos, Oper vun Giuseppe Verdi, Don Carlos, Stadtgemeen in de Provinz Bukidnon, Philippinen, Reggaesinger ut Jamaika, de en tietlang bi de Band Black Uhuru mitmaakt hett. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Ünner den Naam Don Karlos, Infant von Spanien hett Friedrich Schiller en Theaterstück in fief Törns rutbröcht. He hett dor vun 1783 bit 1787 an schreven. Bi düt Stück geiht dat üm allerhand Striet in de Politik an’n Anfang vun Achtigjohrigen Krieg un ok um allerhand Kungelee an den Hoff vun König Philipp II. vun Spanien (1556-1598) un den sien Söhn Don Carlos. Mi den richtigen Don Carlos hett Schiller sien Stuck nich alltoveel to kriegen. In sien Summerhuus Aranjuez kaamt Don Carlos un sien Fründ Marquis vun Posa na lange Tiet mol wedder tohopen. Posa weer sien Fründ vun Jugendjohren an. He is just ut Brüssel ankamen un hett dat midderwielen to’n Afordenten vun de Spaanschen Nedderlannen bröcht. In de Provinzen gifft dat Uprohr vunwegen de Religion. De Spaniers sünd kathoolsch, de Nedderlänner sünd Protestanten. Posa will Carlos övertügen, dat he em as Statthöller na Brüssel torüchschickt. De Prinz vertellt nu sien Fründ, dat he jummers noch de franzöösche Elisabeth vun Valois leev hett. Man de is nu al Fro vun sien Vadder Philipp wurrn. Posa böögt dat denn so hen, dat Carlos de Königin drepen kann. Bi düt Drepen gifft de Prinz to, dat he siene nee Mudder
Halslä is ene Stadt in’n Landkreis Börde in Sassen-Anhalt. Halslä hett bi 20.000 Inwahners un liggt an de Ohre un an’n Middellandkanal. To de Stadt höört ok de Öörd Werig, Hunnisburch, Satuelle un Uthmöden to. Halslä sülvst deelt sik op in Olhalslä un Niehalslä. Bekannt is ok de Roland vun Halslä, de eenzige Roland, de ritt. Toeerst in de Oorkunnen vör kummt Halslä as hahaldeslevo 966, as Kaiser Otto I. en Mamaco de Graafschop Halslä as Lehn gifft. Websteed vun de Stadt (hoochdüütsch)
De Roland vun Halslä is en Roland in de Stadt Halslä. He steiht vör dat Raathuus vun de Stadt un is de eenzige Roland, de ritt. Fröher kunn een den Roland op sien Sockel ok dreihn. In de Stadtböker kummt he 1419 toeerst vör. Lüüdsnack hett dat, dat de Statue toeerst in Hehlingen stahn hett un dat de Lüüd vun Halslä em denn dor weghaalt un bi sik opstellt hebbt. De Roland is denn ünnergahn un 1528 neet opstellt worrn, villicht vun wegen dat Marktprivileg vun 1526. De ne’e Roland weer nu vun Steen. Bet 1927 harr de Rieder so veel dör Wind un Weder afkregen, dat se en Kopie ut Kalksteen opstellt hebbt. Dat Original steiht nu in dat Stadtmuseum. Harnisch un Barett vun’n Roland höört vun’n Stil in de Renaissance. Dat is nich unwohrschienlich, dat se in Halslä mit’n Roland en beten na dat Utsehn vun’n Rieder vun Madeborg keken hebbt. Vörbild weren villicht ok de Dorstellungen vun Maximilian I. ut de Tiet. Folkhard Cremer in Dehio, Handbuch der deutschen Kunstdenkmäler, Sachsen-Anhalt I, Regierungsbezirk Magdeburg, Deutscher Kunstverlag München Berlin 2002, ISBN 3-422-03069-7, Siet 356 Koordinaten:52° 17′ N, 11° 25′ O
Olenborg betekent Ollnborg, Stadt in Neddersassen, Olenborg, Stadt in’n Kreis Oostholsteen, Sleswig-Holsteen, Olenborg, Oort in de Gemeen Rethen in’n Landkreis Heidkreis, Neddersassen, Olenborg, Oort in de Gemeen Sandbossel in’n Landkreis Rodenborg, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Samuel Kobia (* 20. März 1947 in Miathene, Kenia) is en Pastoor vun de Methodistische Kark in Kenia un siet Januar 2004 de Generalsekretär vun’n Ökumeenschen Raat vun de Karken. Kobia hett op dat St.-Paul-College in Kenia Theologie studeert, hett 1972 en Diplom för Karkendeensten in’n städtischen Bereich vun dat Theoloogsche McCormick-Seminar in de USA un 1978 en Magister in Stadtplanung vun dat Institut för Technologie Massachusetts kregen. 1993 hett he op dat Christliche Theoloogsche Seminar in Indianapolis en Dokter in Theologie maakt. Vun de Universität vun Buenos Aires hett he in’n November 2004 den Ehrendokter kregen. Siet 2007 is he ok Kanzler vun de St.-Paul-Universität in Limuru. He is Liddmaat vun dat Ehrenschutzkomitee vun de Internatschonale Koordinatschoon för de Dekaad för ene Kultur vun Freden un Gewaltlosigkeit för de Kinner vun de Welt (2001-2010). In’n August 2003 hett em de Ökumeensche Raat vun de Karken as ne’en Generalsekretär wählt. He hett in’n Januar 2004 as Nafolger vun Konrad Raiser dat Amt antreden. För ene twete Amtstiet will he aver nich wedder antreden, wenn de eerste Enn 2008 utlöppt. Kobia is verheiraadt un hett veer Kinner. Biografie vun Samuel Kobia op de Websteed vun’n ÖRK (hoochdüütsch)
Voltlage is eene Gemeende in de Samtgemeende Nienkercken im Westen van’n Landkris Ossenbrügge in Neddersassen. Voltlage liggt im westlicken Bramgau an Övergang tau’t Tecklenburger Land. Voltlage grenzt im Noorn an Fössenau un Määsen, im Ossen an Nienkercken, im Süün an Recke und im Wessen an Hopsten (oale Kris Stemmert, Nordrhein-Westfalen). Gemeendedeele: Höckel Voltlage - Sitz van de Verwaltung Weese Voltlage is taun grooten Deel katolschk. De Hookaldaar un de Sienaldäre van de Kercken wecke in’t Joar 1766 gewieht was koamt van den Bildhauer Johann Heinrich König (1705-1784) ut Mönster. CDU 10 Sitze Greune 1 Sitz (Stand: Kommunalwahl am 10. September 2006) –31. Oktober 2016: Bernhard Egbert 1. November 2016–: Norbert Trame Dat Wappen besteiht ut dre Ähren, wecke de Deele van Voltlage symboliseert un een brockenes Wagenrad, weckes för de Patronin Katharina von Alexandrien van de Kercken steiht. Heimatmuseum in Höckel. De Grundsteen för de katholschke Kercken St. Katharina was lecht in’t Joahr 1752. Bet dau de Inweihung durde dat gaut dre Joahre. Van buten maakt de Kercken nen schlichten Indruck aber innen drin giv dat eenen van de schönsden Barockaldäre innen Umkris. Dor is ok eene seltene Klausung-Orgel, wecke faste reneveert wern mott. Overberggrundschule, Schulleeder: Dolores Speer August Mönter
Friedrich Wille (* 1. Mai 1925 in Briunssen; † 28. Juli 2015 in Aimbeck) weer en plattdüütschen Schriever. Wille is 1925 in Briunssen boren, weer koopmännschen Angestellten un hett toletzt in Einbeck leevt. He hett en ganze Reeg Böker in sien oostfäälsch Einbecker Platt schreven, ünner annern 1988/1989 de Plattduitsche Baibel, de 1997 toeerst in en kumplette Utgaav rutkamen is. Wille hett 12 Kinner. Das Plattdeutsche Wagenrad. Gerstenberg-Verlag, Hilmessen 1979 De Plattduitsche Baibel. Einbeck 1990 Et Plattduitsche Schimpwurtböok. Ostfalia-Verlag, 1994, ISBN 3-926560-28-2 Et Plattduitsche Märchenböok. Ostfalia-Verlag, ISBN 3-926560-23-1 Et Plattduitsche Wilhelm-Busch-Böok. Einbeck 1998 Klingende Heimat up Platt. Main Plattduitschet Jahrhundertböok. 2000, ISBN 3-89811-894-0 (dat Book bi Google Böker) Lüttjet Plattduitschet Gesangböok. 2001, ISBN 3831128847 Robinson Plattdeutsch. 2002, ISBN 3-8311-3182-1 (dat Book bi Google Böker) Münchhausen Plattdeutsch. 2002, ISBN 3-8311-3183-X Klaar Duitsch. Vertellen up Platt. 2004, ISBN 9783833407703 (dat Book bi Google Böker) Vertellen op Platt. (CD), 2006, ISBN 978-3-8341-0107-5 Et ostfälische Cheruskerböok. Die Zwangsarbeiterin. 2000 (dat Book bi Google Böker) Der Dreifachmord in der Großen Mühle. 2004 (dat Book bi Google Böker) Dorfgeschichte Brunsen. Der Gewerkschafter Arthur Jensen. Dorfgeschichte Voldagsen und Hallensen. Websteed mit de Böker vun Friedrich Wille (hoochdüütsch) Friedrich Wille (Schriever) in de Datenbank Die niederdeutsche Literatur (hoogdüütsch)
Disse Bildtafel vun de Verkehrsteken in Düütschland wiest all de Verkehrsteken, de in de Stratenverkehrsordnung vun Düütschland vörkaamt. Gefohrenteken 101 - Gefohrenstell 101-10 - Floogbedrief vun rechts 101-11 - Footgängeröverweg vun rechts 101-12 - Veehdrift, Deerten 101-20 - Floogbedrief vun links 101-21 - Footgängeröverweg vun links 101-51 - Snee- oder Iesglätt 101-15 /-25 - Steenslag vun rechts / vun links 101-52 - Splitt, Schotter 101-53 - Över 101-55 - Bewegliche Brüch 102 - Krüzung oder Inmünnung mit Vörfohrt vun rechts (kiek bi Vörfohrtsregel) 103-10 - Kurv (links) 103-20 - Kurv (rechts) 105-10 - Dubbelkurv (eerst links) 105-20 - Dubbelkurv (eerst rechts) 108-10 - dat geiht bargdal 110-12 - dat geiht bargop 112 - Unegale Fohrbahn 114 - Sleudergefohr wenn’t natt is oder bi Smutz 117-10 - Siedenwind vun rechts 117-20 - Siedenwind vun links 120 - Fohrbahn warrt enger 121-10 - Fohrbahn warrt op een Siet (rechts) enger 121-20 - Fohrbahn warrt op een Siet (links) enger 123 - Bostell 124 - Stau 125 - Gegenverkehr 131 - Ampel 133-10 - Footgängers vun rechts 133-20 - Footgängers vun links 136-10 - Kinner vun rechts 136-20 - Kinner vun links 138-10 - Radfohrers krüüzt vun rechts 138-20 - Radfohrers krüüzt vun
Callirrhoe (ok Jupiter XVII) is en vun de lütten buteren Maanden vun’n Planet Jupiter. Opdeckt weer de Maand an’n 6. Oktober 1999 vun de Astronomen Timothy B. Spahr, Jim V. Scotti, Robert S. McMillan, Jeff A. Larsen, Joe Montani, Arianna E. Gleason un Tom Gehrels in’n Rahmen vun’t Spacewatch-Projekt. De Wetenschopplers hebbt den Maand toeerst aver för en Asteroiden hollen. Eerst ni’n Juli 2000 hett Timothy Spahr rutfunnen, dat dat en wieteren Maand vunvn Jupiter weer. Nöömt is de Maand nu na Kallirhoe, de in de greekschen Mythologie de Moder vun Ganymed is. De vörlöpige Beteken vun den Maand weer toeerst S/1999 J 1. Callrrhoe löpt op en Ümloopbahn in en middleren Afstand vun 24.102.000 km vun’n Planeten. För een Ümloop bruukt de Maand ruchweg 759 Daag. De Bahn hett en grote Exzentrizität vun 0,283 un is üm 147,1 ° gegen den Äquater vun’n Jupiter neegt. De Bewegen vun den Maand is dormit retrograd, dat heet, dat sik Callrrhoe gegen den de Richt vun de Rotatschoon vun den Jupiter bewegen deit. De physikaalsch Egenschoppen vun de Bahn is liek as en poor annere Maandbahnen ok. Disse Maanden warrt dorüm tohopenfaat to de Pasiphae-Grupp, nöömt na den gröttsten Maand ut de
Don Carlos (* 8. Juli 1545; † 24. Juli 1568 in Madrid) weer de Söhn vun König Philipp II. vun Spanien un siene eerste Fro, Prinzess Maria vun Portugal. De Mudder is storven, as Don Carlos boren weer. Na de Geboort weer en poor Daag lang allerhand scheef gahn. As öllsten legitimen Söhn weer he de Thronarv (Infant) vun Spanien. He hett en Puckel harrt un weer geistig torüchbleven. Ünner Ümstänn hung dat tosamen mit de neege Verwandtschop vun siene Öllern. Carlos weer baven de Maten swack. Eerst mit dree Johren lehr he Lopen. In de veerte Generatschoon vun siene Vöröllern geev dat bloß sess Vöröllern un nich, as normolerwiese, 16 Vöröllern. Siene Groot-Grootmudder weer Johanna vun Kastilien mit den Ökelnaam „Johanna, de Verrückte“. As ehr Mann mit 28 Johren storven weer, is se tietleevs in de Borg vun Tordesillas achter Trallen holen wurrn. In dat Johr 1560 hett de Adel vun Spanien Carlos as Infanten gellen laten. Sien Vadder hett avers nich to veel vun em holen. As de Achtigjöhrige Krieg mit de Nedderlannen losgüng, hett de König nich sien Söhn, man Fernando Álvarez de Toledo as Feldherr dor henstüürt. Dat weer de drüdde Hartog vun Alba. Dor stell